हमारे जीवन की यादों की बारात जब स्वागत द्वार के समीप होती है तब तक बारात की उछल-कूद, नाचना-गाना, बेंड-बाजा और गहमा-गहमी शान्त हो चुकी होती है; नाचने वाले थक जाते हैं, दूल्हा थक जाता है, घोड़ी थक जाती है और इंतज़ार करते-करते दुल्हन भी थक जाती है। जीवन की बारात में, जवानी में सब ओर हरियाली नज़र आती है लेकिन जब बुढ़ापा जीवन का स्पर्श करता है तब लाचारी बढ़ती है। बुढ़ापा सहारा खोजता है और सहारा देने वाले, सहारा न दे सकने के बहाने। कृष्ण बलदेव वैद के नाटक 'हमारी बुढ़िया' के कुछ अंश पढ़िए :